b'\n_START_ARTICLE_\nViktor Orb\xc3\xa1n\n_START_SECTION_\n1998: Prva zmaga na volitvah\n_START_PARAGRAPH_\nOrb\xc3\xa1n je pri petintridesetih letih postal eden najmlaj\xc5\xa1ih premierjev v Evropi. Stranka je dr\xc5\xbeavi vladala do leta 2002. Naslednje volitve je izgubila proti socialistom.\n_START_SECTION_\n2010: Druga zmaga na volitvah\n_START_PARAGRAPH_\nPo \xc5\xa1tevilnih aferah, ki so jih za sabo pustile vlade, ki so jih vodili socialisti je na naslednjih volitvah leta 2010 Orb\xc3\xa1n s Fideszom zmagal z ustavno ve\xc4\x8dino.\n_START_SECTION_\nKorupcija\n_START_PARAGRAPH_\nOrb\xc3\xa1nove mandate zaznamuje porast korupcije._NEWLINE_L\xc5\x91rinc M\xc3\xa9sz\xc3\xa1ros, osmi najbogatej\xc5\xa1i \xc4\x8dlovek na Mad\xc5\xbearskem, je svoj uspeh pojasnil s stavkom: "Bog, sre\xc4\x8da in Viktor Orb\xc3\xa1n." M\xc3\xa9sz\xc3\xa1ros je Orb\xc3\xa1nov prijatelj iz otro\xc5\xa1tva in \xc5\xbeupan Felcs\xc3\xbata, kraja, kjer je Orb\xc3\xa1n pre\xc5\xbeivel otro\xc5\xa1tvo. M\xc3\xa9sz\xc3\xa1rosovo gradbeno podjetje je v Felcs\xc3\xbatu zgradilo stadion Pancho s 4000 sede\xc5\xbei, \xc4\x8deprav ima naselje le 1700 prebivalcev. Orb\xc3\xa1n je lastnik hi\xc5\xa1e le nekaj metrov od stadiona in se redno udele\xc5\xbeuje tamkaj\xc5\xa1njih tekem._NEWLINE_Mad\xc5\xbearska vlada je dala zgraditi \xc5\xbeeleznico s starodobnim vlakom med Alcs\xc3\xbatdobozom in Felcs\xc3\xbatom, krajema, kjer je Orb\xc3\xa1n pre\xc5\xbeivljal otro\xc5\xa1tvo. 80\xc2\xa0% sredstev za gradnjo je nudila Evropska unija. Mad\xc5\xbearska vlada je trdila, da bo \xc5\xbeeleznica turisti\xc4\x8dna atrakcija in da jo bo uporabljalo 2500-7000 potnikov na dan, vendar je v prvem mesecu obratovanja potnikov bilo le 30. Projekt je zato bil prijavljen OLAF, evropski protikorupcijski agenciji.\n_START_SECTION_\nDr\xc5\xbeavljanske svobo\xc5\xa1\xc4\x8dine\n_START_PARAGRAPH_\nSvojo vizijo za Mad\xc5\xbearsko je Orb\xc3\xa1n v govoru leta 2014 opisal kot "neliberalno demokracijo"._NEWLINE_2017 je Odbor Evropskega parlamenta za dr\xc5\xbeavljanske svobo\xc5\xa1\xc4\x8dine, pravosodje in notranje zadeve za\xc4\x8del preiskovati mo\xc5\xbenost spro\xc5\xbeitve 7. \xc4\x8dlena pogodbe o EU proti Mad\xc5\xbearski. 7. \xc4\x8dlen kot skrajni ukrep predvideva odvzem glasovalnih pravic dr\xc5\xbeavi \xc4\x8dlanici, v kateri obstaja "sistemska gro\xc5\xbenja demokraciji, vladavini prava in \xc4\x8dlovekovim pravicam". Za pripravo poro\xc4\x8dila je bila zadol\xc5\xbeena \xc4\x8dlanica odbora Judith Sargentini (Zeleni). Poro\xc4\x8dilo je predlagalo spro\xc5\xbeitev postopka, Evropski parlament pa ga je 12. septembra 2018 potrdil s 448 glasovi za in 197 glasovi proti.'